
După anul 313, când împăratul Constantin cel mare a acordat libertate creştini- 
smului în Imperiul roman, a urmat o perioadă de pace pentru Biserica lui Hristos. 
Dar după aproape o jumătate de veac, a apărut o ultimă încercare de reînviere a 
păgânismului, pornită de împăratul Iulian apostatul (361-363), numit aşa tocmai 
pentru că se lepădase de credinţa creştină. EI a pus în fruntea armatei numai ofiţeri 
păgâni, iar la conducerea marilor unităţi administrative demnitari păgâni, care 
aveau misiunea de a reintroduce şi de a reface vechile temple, spre a le reda cul- 
tului, declarându-se el însuşi ca “pontifex maximus”, adică mai marele preoțimii 
păgâne. Toate aceste încercări de refacere a păgânismului au dus la nemulțumiri şi 
chiar la răzvrătiri făţişe din partea creştinilor, încât s-a ajuns, în unele locuri, la noi 
persecuții împotriva lor. În cursul acestora şi-au jertfit viaţa pentru Hristos şi unii 


creştini din ţinuturile dunărene. Intre ei se numără şi tânărul Emilian din Duro- 
storum (azi Silistra) pe Dunăre. 


Din fericire, se cunoaşte actul său martiric, păstrat în latineşte şi greceşte, din 
care aflăm că era militar şi că era fiul prefectului din Durostorum, Sabba- 
stianus. Acest act descrie pe larg martiriul său. 


Se spune că, după ce împăratul a dat edictul prin care creştinismul era interzis în 
tot Imperiul roman, a fost trimis în Durostorum un oarecare Capitolin, “vicarul 
Traciei”, om “plin de înşelăciune şi cu mintea întunecată, doritor fiind încă şi de 
vărsare de sânge şi având mare râvnă pentru idoli”, ca să cerceteze dacă se mai 
aflau creştini. Ajungând la Durostorum, conducătorii cetăţii au jurat că toţi 
locuitorii “se închină zeilor noştri şi neîncetat la aduc jertfe cu toată cinstirea”. 
Bucuros de un asemenea răspuns, Capitolin a chemat la un ospăț pe toţi dregătorii 
din cetate. 


Dar pe când petreceau ei, tânărul Emilian “privind împrejur şi văzând timpul 
potrivit ca Să câştige cununa vieţii celei de sus, fiindcă se socotea creştin nu 
numai în faţa lui Dumnezeu şi a îngerilor, ci şi a oamenilor şi dorind ca lucrul 


acesta să fie arătat tuturor a intrat în templul păgân din cetate şi cu un ciocan de 
fier a distrus statuile zeilor, adică idolii, a răsturnat altarele şi jertfele puse pe 
ele, apoi a ieşit nevăzut de nimeni”. 


Un slujitor al lui Capitolin văzând cele ce s-au întâmplat în templu, l-a înştiinţat de 
îndată. Plin de mânie, a poruncit să fie găsit vinovatul. Atunci slujitorii lui au văzut 
trecând prin faţa templului un ţăran oarecare, pe care socotindu-l că este făptaşul, I- 
au prins şi l-au bătut. Dar Emilian, văzând că este chinuit un om nevinovat în 
locul lui, s-a predat singur acelor slujitori, mărturisind că el este vinovat pentru 
cele săvârşite în templu. Doi soldaţi l-au arestat de îndată, în ziua de 16 iulie 362, 
ducându-l înaintea lui Capitolin, care l-a supus unui interogatoriu. 


Fiind întrebat care îi este numele, el a răspuns: 


Intrebat de ce “a adus ocări nemuritorilor zei”, fânărul Emilian a răspuns cu mult 
curaj zicând: * 


Plin de mânie, Capitolin a cerut să fie dezbrăcat şi întins cu faţa la pământ, 
poruncind apoi slujitorilor să-l “umple de răni adânci”. Pe când era bătut cu 
cruzime cu vine de bou, Capitolin l-a întrebat din nou cine l-a îndemnat la acea 
faptă, la care, neînfricatul Emilian a răspuns cu aceeaşi hotărâre, că 


In faţa unei asemenea înfruntări, 
Capitolin a poruncit să fie întors cu faţa în sus şi lovit cu aceeaşi neîndurare şi pe 


piept. 


După ce l-au bătut vreme îndelungată, mărturisind din nou că este “rob al lui 


Hristos”, Capitolin a poruncit să fie ars de viu, ca nu cumva curajul şi statornicia 
lui în credinţă să fie urmată şi de alţii. Atunci slujitorii l-au scos afară din cetate, 
aproape de malul Dunării, unde se pregătise un rug pentru el. 


Emilian le-a cerut îngăduinţa să-l lase să se roage lui Dumnezeu. lar după ce s-a 
rugat, a fost aruncat de slujitori în foc. Dar Dumnezeu a făcut o nouă minune, 


”, Văzând că a rămas nevătămat, fericitul Emilian “a mărit pe 


Dumnezeu, şi întorcându-se spre răsărit, S-a însemnat cu semnul crucii şi 
ridicându-şi privirile către cer a zis: 

Şi zicând acestea, a adormit în pace”. Era în anul Domnului 362, în ziua 
de 18 iulie. 


Actul său martiric istoriseşte mai departe că femeia lui Capitolin, fiind în taină 
creştină, a fost rugată de ceilalți mărturisitori ai lui Hristos să ceară de la bărbatul 
ei trupul noului mucenic spre a fi îngropat după cuviinţă. Și astfel, uns cu miruri, 
trupul Său a fost redat pământului din care a fost zidit, cu cântări duhovniceşti şi 
cu psalmi, undeva în apropierea oraşului Durostorum, la locul numit Gedina. 
De atunci, mucenicul Emilian este prăznuit ca Sfânt şi trecut în Sinaxar în ziua 
de 18 iulie, ziua pătimirii şi mutării sale la Domnul. 


“Stea luminoasă ai arătat Bisericii Tale Hristoase, pe mucenicul Emilian şi ostaş 
prea ales care luminează acum toată lumea cu lucrări de minuni tainice şi 
goneşte întunericul necredinţei; de la acesta luminându-ne, cu dumnezeiasca 
cuviință Te lăudăm pe Tine, lisuse atotputernice, Mântuitorul sufletelor noa- 
stre” (stihira de la Doamne strigat-am din ziua de 18 iulie). 


Prof. dr. Mircea Păcurariu - Sfântul mucenic Emilian de la Durostorum 


Troparul Sfântului mucenic Emilian de la Durostor, glasul al 4-lea: Mucenicul 
Tău, Doamne, Emilian, întru nevoinţa sa, cununa nestricăciunii a dobândit de la 
Tine, Dumnezeul nostru; că având puterea Ta, pe chinuitori a învins; zdrobit-a şi 
ale demonilor neputincioase îndrăzniri. Pentru rugăciunile lui, mântuieşte sufletele 
noastre, Hristoase Dumnezeule. 


(alcătuire a lui Iosif) 


Cântarea I-a, glasul al 4-lea 


Irmos: Deschide-voi gura mea şi se va umplea de Duh, şi cuvânt voi răspunde 
Impărătesei Maice; şi mă voi arăta luminat prăznuind şi voi cânta minunile ei 
bucurându-mă. 


Stih: Sfinte mucenice Emilian, roagă-te lui Dumnezeu pentru noi. 


Să lăudăm astăzi pe Dumnezeul nostru cel peste toate, şi pe mucenicul Lui să-l cin- 
stim; căci după Lege s-a chinuit, şi a primit cununa biruinţei cu puterea Duhului. 


Stih: Sfinte mucenice Emilian, roagă-te lui Dumnezeu pentru noi. 

Imbrăcându-te cu puterea Celui ce a purtat neputinţa noastră, pentru bunătatea Sa, 
mărite mucenice, ai dezgolit trufia cea deşartă a slăbiciunii idolilor, de Dumnezeu 
fericite. 

Slavă Tatălui şi Fiului şi Sfântului Duh. 

Unimea Dumnezeirii cea întreit numărată, care se uneşte într-una şi aceeaşi fire, cu 
bucurie o ai propovăduit, pururea pomenite; şi, nevoindu-te foarte tare, ai stricat 
înşelăciunea zeilor celor mulţi, vrednicule de laudă. 


Şi acum şi pururea şi în vecii vecilor, a Născătoarei 


Tăria mea şi lauda, şi lumina inimii mele este Hristos Domnul, pe care L-ai născut 
în două firi, şi este cunoscut într-un ipostas, prea curată Fecioară. 


Cântarea a 3-a 

Irmos: Pe ai tăi cântăreţi... 

Stih: Sfinte mucenice Emilian, roagă-te lui Dumnezeu pentru noi. 

Legea Dumnezeului nostru s-a făcut sfeşnic picioarelor tale, şi lumina cărărilor 
tale, prin care ai împiedicat paşii celor fără de lege; pe tine, ca pe un mucenic, te 


lăudăm. 


Stih: Sfinte mucenice Emilian, roagă-te lui Dumnezeu pentru noi. 


Indreptând cărările cugetului tău către limanul cel lin al voirii lui Dumnezeu, înţe- 
lepte, ai scăpat din marea mulţime de zei, care se învăluia în duhul viclenirii. 


Slavă Tatălui şi Fiului şi Sfântului Duh. 


Puterile cele cereşti s-au uimit de dumnezeieştile chinuri ale lui Emilian, de cre- 
dinţa şi de bărbăția lui cea până la sfârşit, cum el fiind cu trup, smerindu-se, a 
surpat pe vrăjmaşul cel fără de trup. 


Şi acum şi pururea şi în vecii vecilor, a Născătoarei 


Trecând peste legile firii la naşterea ta cea mai presus de fire, ai rămas fecioară 
după naştere, Maică Fecioară, că ai născut pe Ziditorul a toată zidirea, prea curată. 


Irmos: Pe ai tăi cântăreţi, Născătoare de Dumnezeu, ceea ce eşti izvor viu şi îndes- 
tulat, care s-au împreunat ceata duhovnicească, întăreşte-i; şi întru dumnezeiască 
slava ta, cununilor măririi învredniceşte-i. 

Cântarea a 4-a 

Irmos: Cel ce şade în slavă pe scaunul Dumnezeirii, pe nor uşor a venit lisus cel 
mai presus de Dumnezeire, prin palma curată, şi a mântuit pe cei ce cântă: Slavă, 
Hristoase, puterii 'Tale. 

Stih: Sfinte mucenice Emilian, roagă-te lui Dumnezeu pentru noi. 

Dragostea cea dumnezeiască a lui Dumnezeu minunat te-a aprins; pentru aceea ai 
răbdat focul bătăilor celor amare şi pe zeii celor fără de Dumnezeu i-ai ars, şi ai 
răcorit sufletele credincioşilor, prea fericite. 

Stih: Sfinte mucenice Emilian, roagă-te lui Dumnezeu pentru noi. 

Defăimat-ai cele lumești, numai pentru cele ce sunt stătătoare, şi tot sufletul tău l-ai 
legat de dumnezeiasca dragoste. Pentru aceea ai risipit puterea necredinţei, purtă- 
torule de chinuri Emiliane, vrednicule de laudă. 


Slavă Tatălui şi Fiului şi Sfântului Duh. 


O fire, o slavă a Dumnezeirii celei în trei sori slăvind cu bună credință, Emiliane, 
ca un ostaş viteaz ai intrat la privelişte, şi pe balaurul cel tare l-ai surpat la pământ. 


Şi acum şi pururea şi în vecii vecilor, a Născătoarei 
Preasfântă Doamnă, care singură te-ai aflat loc de sfinţenie Celui ce ne-a sfințit pe 
noi, pe tine te slăvim; prin care noi cei ce locuim pe pământ, ne-am făcut cereşti şi 


ne-am învrednicit de viaţa cea adevărată. 


Cântarea a 5-a 


Irmos: Spăimântatu-s-au toate de dumnezeiască slava ta; că tu, Fecioară, neispitită 
de nuntă, ai avut în pântece pe Dumnezeu cel peste toate, şi ai născut Fiu pe cel 
fără de ani, tuturor celor ce te laudă pe tine pace dăruindu-le. 

Stih: Sfinte mucenice Emilian, roagă-te lui Dumnezeu pentru noi. 

Cu picăturile sfinţitelor tale sângiuiri, Emiliane, ai stins focul necredinţei; pentru 
aceasta ai izvorât izvor de minuni, care opreşte iezerele patimilor şi îneacă bolile şi 
cufundă pe draci. 

Stih: Sfinte mucenice Emilian, roagă-te lui Dumnezeu pentru noi. 

Întinzându-te pe tine cel rău credincios, a poruncit să te bată; pentru aceasta, 
rupându-ţi-se trupul tău şi cu răni rănindu-ţi-se, ai închipuit fericită patimă Celui ce 
S-a rănit pe Cruce, pătimitorule. 

Slavă Tatălui şi Fiului şi Sfântului Duh. 

Fiind plin de darurile Duhului, tămăduieşti patimi nevindecate, încetezi arsura 


bolilor, goneşti hulirile cele viclene şi tuturor celor din necazuri le ajuţi, vrednicule 
de laudă. 


Şi acum şi pururea şi în vecii vecilor, a Născătoarei 

Cu doctoria ta cea foarte lucrătoare vindecă-mă pe mine, cel rănit de sabia păca- 
tului, ca una ce ai născut pe Mântuitorul Hristos, care s-a rănit cu sulița pentru 
mine, şi a rănit inima şarpelui, prea curată Fecioară. 

Cântarea a 6-a 


Irmos: Venit-am întru adâncurile... 


Stih: Sfinte mucenice Emilian, roagă-te lui Dumnezeu pentru noi. 


Fericit şi plin de dumnezeiască slavă te-ai aflat cu mucenicia, fericite, şi împreună 
cu îngerii locuieşti în ceruri, rugându-te să se mântuiască sufletele noastre. 


Stih: Sfinte mucenice Emilian, roagă-te lui Dumnezeu pentru noi. 


Nu ţi-ai cruțat, mărite, trupul cel muritor; pentru aceea, fiind omorât prin chinuri, ai 
moştenit nemurirea cea veşnică a Celui ce a omorât patimile. 


Slavă Tatălui şi Fiului şi Sfântului Duh. 


Racla moaştelor tale, prea fericite viteazule mucenice, izvorăşte mir ca un pârâu şi 
totdeauna încetează bolile cele de nevindecat ale oamenilor. 


Şi acum şi pururea şi în vecii vecilor, a Născătoarei 


Eva a cules din lemn roadă aducătoare de moarte; iar tu, Preacurată, ai rodit Lem- 
nul vieţii, a cărui gustare a înviat pe toţi morții. 


Irmos: Venit-am întru adâncurile mării, şi m-a înecat pe mine viforul păcatelor 
mele cele multe; ci, ca un Dumnezeu, scoate din adânc viaţa mea, Mult-Milostive. 


Condac, glasul al 4-lea: 


Podobie: Arătatu-Te-ai astăzi lumii şi lumina Ta, Doamne, s-a însemnat peste noi, 
care cu cunoştinţă Te lăudăm. Venit-ai şi Te-ai arătat, Lumina cea neapropiată. 


Arătatu-te-ai luminos luminător, mucenice, şi cu strălucirile minunilor luminezi 
toată făptura, izgonind totdeauna negura patimilor de la cei ce te cinstesc pe tine, 
mărite Emiliane. 


Cântarea a 7-a 

Irmos: N-au slujit făpturi cugetătorii de Dumnezeu, fără numai Făcătorului. Ci 
groaza focului bărbăteşte călcând-o, se bucurau cântând: Prea lăudate Doamne, 
Dumnezeul părinţilor noştri, bine eşti cuvântat. 

Stih: Sfinte mucenice Emilian, roagă-te lui Dumnezeu pentru noi. 

Luminându-te cu darul dumnezeiescului Duh, ai intrat în focul cuptorului, mu- 


cenice de Dumnezeu insuflate, şi cântai: Prea lăudate Doamne, Dumnezeu părin- 
ilor noştri, bine eşi cuvântat. 


Stih: Sfinte mucenice Emilian, roagă-te lui Dumnezeu pentru noi. 


Infierbântându-te de dragostea doritului tău Hristos, nu te-ai spământat de foc, în 
care, răcorindu-te cu Duhul, cântai: Prea lăudate Doamne, Dumnezeul părinţilor 
noştri, bine eşti cuvântat. 

Slavă Tatălui şi Fiului şi Sfântului Duh. 

Cu frumuseţea chinurilor tale te-ai asemănat cu cei fără de trup, înțelepte, cu care 
împreună stând înaintea lui Hristos cel preafrumos, îi cânţi veselindu-te: Prea 
lăudate Doamne, Dumnezeul părinţilor noştri, bine eşti cuvântat. 

Şi acum şi pururea şi în vecii vecilor, a Născătoarei 

Mireasă a lui Dumnezeu, cea cu numele de Doamnă, cu credinţă grăim ţie: Bucură- 
te, căci ai născut bucuria cea negrăită, pe Hristos Domnul, căruia cântăm: Prea 
lăudate Doamne, Dumnezeul părinţilor noştri, bine eşti cuvântat. 

Cântarea a 8-a 

Irmos: Pe tinerii cei bine credincioşi... 

Stih: Sfinte mucenice Emilian, roagă-te lui Dumnezeu pentru noi. 

Sfărâmând închinăciunile înşelăciunii, prea înțelepte, ai slobozit din legături pe cel 
prins în locul tău; şi însuţi desăvârşit ai mers către mucenicie, prealăudate, cântând: 
Toate lucrurile lăudaţi pe Domnul, şi-L prea înălţaţi întru toţi vecii. 

Stih: Sfinte mucenice Emilian, roagă-te lui Dumnezeu pentru noi. 

lată că m-am aflat la cei ce nu mă caută, şi m-am arătat celor ce nu întreabă de mi- 
ne, grăiai, pururea pomenite; înţelegeţi, deci, cei fără de lege. Căci ca un miel fără 
de răutate te-ai sârguit a te jertfi, cântând: Toate lucrurile lăudaţi pe Domnul, şi-L 


prea înălţaţi întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Marele Emilian, punându-ne înainte ca nişte bucate luptele lui, ne-a chemat pe noi 
la ospăț; duhovniceşte dar să ne veselim şi să cântăm: Toate lucrurile lăudaţi pe 
Domnul, şi-L prea înălțaţi întru toţi vecii. 


Şi acum şi pururea şi în vecii vecilor, a Născătoarei 


Plouă-mi mie picături de milă, ceea ce ai născut izvorul milei, şi ploile păcatelor 
mele usucă-le şi îmblânzeşte valurile cele sălbatice ale sufletului meu, Fecioară 
Născătoare de Dumnezeu, Marie, ca să te slăvesc întru toţi vecii. 


Irmos: Să lăudăm, bine să cuvântăm şi să ne închinăm Domnului, cântându-L şi 
prea înălțându-L pe Dânsul întru toţi vecii. 


Pe tinerii cei bine credincioşi în cuptor, naşterea Născătoarei de Dumnezeu i-a 
mântuit. Atunci fiind închipuită, iar acum lucrată; pe toată lumea ridică să-ţi cânte 
ție: Pe Domnul lucrurile lăudaţi-L, şi-L prea înălţaţi întru toţi vecii. 

Cântarea a 9-a 

Irmos: Eva, adică prin boala... 

Stih: Sfinte mucenice Emilian, roagă-te lui Dumnezeu pentru noi. 

Dorind a vedea bucuria şi veselia lui Dumnezeu cea negrăită, toate dulceţile cele 
veselitoare din viaţă le-ai defăimat, mărite, şi ai săvârşit mucenicia bucurându-te; 
pentru aceasta cu dragoste te fericim. 

Stih: Sfinte mucenice Emilian, roagă-te lui Dumnezeu pentru noi. 

Frigându-te cu focul, ca o jertfă te-ai adus la dumnezeiasca masă, Celui ce S-a jer- 
tfit ca un miel, păzindu-te cu mirosul cel duhovnicesc şi învrednicindu-te de slava 


cea adevărată; pentru aceea toţi te fericim, prea lăudate. 


Stih: Sfinte mucenice Emilian, roagă-te lui Dumnezeu pentru noi. 


Astăzi ne-a strălucit nouă pomenirea ta mai mult decât soarele, veselind toată in1- 
ma, şi luminând cugetele credincioşilor şi gonind întunericul bolilor; pe care, după 
vrednicie o fericim, pătimitorule. 


Slavă Tatălui şi Fiului şi Sfântului Duh. 


Adunarea cea aleasă a celor întâi-născuţi te-a câştigat pe tine cetăţean împreună cu 
dânşii; toţi mucenicii, împreună cu cuvioşii văzând că dănţuieşti, se veselesc. Cu 
care împreună adu-ţi aminte de noi, cei ce te pomenim pe tine, mare mucenice, cel 
cu nume mare. 


Şi acum şi pururea şi în vecii vecilor, a Născătoarei 


Luminează-mă cu lumina ta, Prealăudată, pe mine care umblu în întuneric. Dă-mi 
mână de ajutor, goneşte norii sufletului meu, încetează valurile patimilor mele, 
ceea ce eşti scăparea celor deznădăjduiţi. 


Irmos: Eva, adică prin boala neascultării, blestem înăuntru a adus; iar tu, Fecioară 
de Dumnezeu Născătoare, prin Odrasla purtării în pântece, lumii binecuvântare ai 
înflorit; pentru aceasta toţi te slăvim. 


Sedealna, glasul al 3-lea: Podobie: Pentru mărturisirea... 


Aprinzându-te de râvna cea dumnezeiască, nu te-ai spăimântat de focul ce este rob 
asemenea cu tine; ci intrând cu voire nespăimântată în focul cel aprins, te-ai ars cu 
totul, şi te-ai adus ca o jertfă Stăpânului, mărite mucenice. Roagă-te lui Hristos 
Dumnezeu, să dăruiască nouă mare milă. 


Sedelna Preasfintei Născătoare de Dumnezeu, glasul al 3-lea. Podobie: Pentru 
mărturisirea... 


Nu S-a despărțit de firea cea dumnezeiască făcându-Se trup în pântecele tău; ci, în- 
trupându-Se, Dumnezeu a rămas, Cel ce te-a păzit pe tine, Maica Sa, după naştere 
fecioară, ca şi mai înainte de naştere, însuşi Domnul, ceea ce eşti cu totul fără pri- 
hană. Pe Acela cu osârdie roagă-L să ne dăruiască nouă mare milă. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. Po- 
dobie: Pentru mărturisirea... 


Mieluşeaua cea prea curată, Fecioară Maica Cuvântului cea nestricată, văzând pe 
Cruce spânzurat pe Cel ce a strălucit dintr-însa fără de durere, ca o maică plân- 
gând, a grăit: Vai mie, Fiul meu! Cum pătimeşti, vrând să mântuieşti pe om de oca- 
ra patimilor? 


Doamne Iisuse Hristoase pentru rugăciunile Sfântului mucenic Emilian, miluieşte- 
ne şi mântuieşte-ne pe noi păcătoşii. Amin. 

